
Text rozhodnutia
Súd: Krajský súd Bratislava Spisová značka: 9Sp/39/2013 Identifikačné číslo súdneho spisu: 1013201270 Dátum vydania rozhodnutia: 23. 06. 2014 Meno a priezvisko sudcu, VSÚ: JUDr Janka Richterová ECLI: ECLI:SK:KSBA:2014:1013201270.2 Uznesenie Krajský súd v Bratislave, v právnej veci navrhovateľa: X/. A. J. S., Š..H.., Z..W.. Š., J. J. Š. J., H. S. Č.. XXXX, zastúpeného AK Majling & Ninčák, s.r.o., so sídlom v Bratislave, Ul. Palárikova č. 14 a X/ J. H. M., J. J. R. T., K.. T. Č.. XX, za účasti: H. H., F.. XX.X.XXXX, T. D. Č.. XX, proti odporcovi: Okresný úrad Malacky - pozemkový a lesný odbor, so sídlom Malacky, Záhorácka 2942/60A, o priznanie nároku na bytovú náhradu, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovatelia sa domáhali preskúmania zákonnosti rozhodnutia odporcu zo dňa 24. apríla 2013, sp. zn. Z. XXXX/XXX/XXX-XX/XX/DBO, ktorým bolo H. H. podľa § 5 ods. 2 zák. č. 503/2003 Z.z. priznané právo na náhradu za nehnuteľnosti, pôvodne vedené v pkn. vložke č.XXX v kat. úz. Jakubov. Navrhovateľ 1/ zobral svoj návrh celkom späť. Navrhovateľ 2/ zobral svoj návrh celkom späť. Podľa § 96, ods. 1 O.s.p. navrhovateľ môže vziať za konania späť návrh na jeho začatie, a to sčasti alebo celkom. Ak je návrh vzatý späť celkom, súd konanie zastaví. Podľa § 250h, ods. 2 O.s.p. až do rozhodnutia súdu môže žalobca vziať žalobu späť. Súd berúc do úvahy dispozitívny úkon navrhovateľa, konanie zastavil podľa citovaných ustanovení v spojení s § 250l, ods. 2 a § 246c, ods. 1 O.s.p. O trovách konania súd rozhodol podľa § 146, ods. 1, písm. c/ v spojení s § 246c, ods. 1 a 250l ods. 2 O.s.p., keď vo veci nezistil splnenie podmienok pre aplikáciu § 250h, ods. 2 O.s.p. a žiaden z účastníkov ich náhradu neuplatňoval. Poučenie: Proti tomuto uzneseniu možno podať odvolanie do 15 dní odo dňa jeho doručenia, prostredníctvom procesného súdu na Najvyšší súd Slovenskej republiky v Bratislave.

